**ტენდერი**

**საქართველოს საზოგადოებრივ საქმეთა ინსტიტუტის, სოფლის მეურნეობის განვითარების დეპარტამენტი პროექტის „სოფლის განვითარების ახალი მიდგომის ხელშეწყობა ახალქალაქში“ ფარგლებში აცხადებს ტენდერს, ირლანდიის რესპუბლიკაში ვიზიტისთვის, სავიზო მომსახურებასა და სატრანსპორტო საშუალების ბილეთების შესყიდვასთან დაკავშირებით.**

 **სარჩევი**

1. **ტექნიკური დავალება;**
2. **პრეტენდენტის მიერ წარმოსადგენი დოკუმენტაცია;**
3. **მიმწოდებელთან ანგარიშწორების პირობები;**
4. **ხელშეკრულების ნიმუში.**

**ტექნიკური დავალება**

**ირლანდიის რესპუბლიკაში ვიზიტისთვის, სავიზო მომსახურებასა და სატრანსპორტო საშუალების ბილეთების შესყიდვასთან დაკავშირებით.**

1. **პრეტენდენტმა უნდა უზრუნველყოს**

1. 10/12 (მოთხოვნის შესაბამისად) კაცის სავიზო  მომსახურება (არაუგვიანეს 2017 წლის 25 ოქტომბრისა);

2. 10/12 (მოთხოვნის შესაბამისად) კაციანი სამუშაო ჯგუფის ტრანსპორტირება საქართველოდან ირლანდიაში და პირიქით (2017 წლის 26 ოქტომბრიდან 15 ნოემბრის ჩათვლით, ნებისმიერი 7 დღე);

3. ირლანდიაში სამუშაო ვიზიტის დანიშნულების ადგილი არის ვესტ კორკი (4 დღე) და დუბლინი (3 დღე), შესაბამისად უზრუნველყოს ამ მიმართულებებით  საუკეთესო მარშრუტის პირობების შემოთავაზება შიდა ტრანსპორტირების ჩათვლით (შესაძლებელია მატარებლით შიდა გადაადგილების გათვალისწინებაც);

4.გათვალისწინებული უნდა იყოს ევროკავშირის აკრძალვები სატრანსპორტი საშუალებებთან მიმართებაში (ასეთის არსებობის შემთხვევაში);

5. უზრუნველყოს სატრანსპორტო გადაადგილების მინიმალური ხანგრძლივობა;

6. მგზავრობისას უზრუნველყოს მინიმალური რაოდენობის გადაჯდომა;

7. უზრუნველყოს სამოგზაურო და ბარგის დაზღვევა;

8.ფრენის/შიდა ტრანსპორტირების დაგვიანების, გადადების შემთხვევაში მიიღოს შესაბამისი ზომები და უზრუნველყოს მგზავრების დანიშნულების ადგილზე დროული ტრანსპორტირება ალტერნატიული გზებით;

**შენიშვნა: პრეტენდენტმა უნდა გაითვალისწინოს ირლანდიის ვიზის მოსაპოვებლად საჭირო ყველა მოთხოვნა (დაზღვევის პირობები და ა.შ.)**

**ტენდერში მონაწილეობით პრეტენდენტი ეთანხმება სატენდერო დოკუმენტაციით განსაზღვრულ ყველა პირობას.**

1. **პრეტენდენტის მიერ წარმოსადგენი დოკუმენტაცია:**
	1. პრეტენდენტის რეკვიზიტები (კომპანიის სრული დასახელება, საინდ. კოდი, იურიდიული მისამართი, მომსახურე ბანკი, ანგ. ნომერი);
	2. დეტალური მარშუტი (დაანგარიშებული 1 პიროვნებაზე და ჯამური ღირებულება);
	3. სავიზო მომსახურების ღირებულება (დაანგარიშებული 1 პიროვნებაზე და ჯამური ღირებულება).

**პრეტენდენტებმა არაუგვიანეს 2017 წლის 29 სექტემბრისა, ზემოაღნიშნული დოკუმენტები უნდა წარმოადგინონ, ქ. თბილისში ი. გურჯის 7ბ-ში**

**ან გამოაგზავნონ შემდეგ email-ზე:** **L.bokuchava@gipa.ge****; E.molashkhia@gipa.ge.**

**საკონტაქტო პირები: 577 61 44 44 ლაშა ბოკუჩავა, 577 10 11 07 ეკა მოლაშხია.**

**შენიშვნა:** ზემოაღნიშნული დოკუმენტების (ყველა დოკუმენტი) წარმოუდგენლობის შემთხვევაში, პრეტენდენტის წინადადება არ განიხილება.

1. **პრეტენდენტის მიერ მომსახურების ღირებეულება მოცემული უნდა იყოს დ.ღ.გ. გარეშე;**
2. **წარმოდგენილი დოკუმენტაციის განხილვის შედეგად, შემსყიდველი შეარჩევს კომპანიას, რომელიც შემოგვთავაზებს საუკეთესო ოპტიმალურ ვარიანტს.**
3. **მომსახურების საერთო ღირებულება შეიძლება შემცირდეს პერსონათა (12 პიროვნება) რაოდენობის შემცირების შემთხვევაში ან რაიმე სხვა გაუთვალისწინებელი გარემოეიბს შემთხვევაში.**
4. **ანგარიშწორების პირობები;**

მიმწოდებელთან ანგარიწორება განხორციელდება ეტაპობრივად, პირველ რიგში სავიზო მომსახურება, შემდგომ სატრანსპორტო საშუალებების ბილეთების ღირებულება შესაბამის მიღება-ჩაბარების აქტის გაფორმებიდან 5 (ხუთი) სამუშაო დღის განმავლობაში.

1. **ხელშეკრულების ნიმუში:**

**მომსახურების ხელშეკრულება**

ქ. თბილისი ------------------, 2017 წ.

ერთი მხრივ ა(ა)იპ “საქართველოს საზოგადოებრივ საქმეთა ინსტიტუტი” (შემდგომში “შემსყიდველი“), წარმოდგენილი მისი რექტორის. მარინე იოსელიანის სახით და მეორე მხრივ, -------------- (შემდგომში „მიმწოდებელი“) წარმოდგენილი მისი დირექტორის ----------- სახით, ვდებთ ხელშეკრულებას შემდეგზე:

**1. ხელშეკრულების საგანი**

1.1 „შემსყიდველის“ სასარგებლოდ „მიმწოდებელი“ უზრუნველყოფს 10-12 პიროვნების **ირლანდიის რესპუბლიკაში ვიზიტისთვის სავიზო მომსახურებასა და სატრანსპორტო საშუალების ბილეთების შეძენას (შემდგომში „მომსახურება“).**

2. **ხელშეკრულების საერთო ღირებულება**

2.1 შესყიდვის ობიექტის ფასი განისაზღვრება ეროვნულ ვალუტაში.

2.2 შესყიდვის ობიექტისა საერთო ღირებულება შეადგენს ----- ლარს, (დ.ღ.გ გარეშე).

3. **მომსახურების ხარისხი**

3.1 შესყიდვის ობიექტის ხარისხი უნდა შეესაბამებოდეს ამ სფეროში არსებულ სტანდარტებს და ტექნიკურ ნორმებს.

**4. შესყიდვის ობიექტის მიწოდების პირობები**

4.1 შესყიდვის ობიექტის მოწოდების ვადებია:

 **ა) სავიზო მომსახურების ვადაა არაუგვიანეს 2017 წლის 25 ოქტომბერი.**

**ბ) ბილეთების მოწოდების ვადაა არაუგვიანეს 2017 წლის 26 ოქტომბერი.**

5. **შესყიდვის ობიექტის მიღება-ჩაბარების წესი**

5.1 შესყიდვის ობიექტის მიღება შესაძლებელია განხორციელდეს ეტაპობრივად, პირველი ეტაპი სავიზო მომსახურების ღირებულების ანაზღაურება და მეორე ეტაპი თვითფრინავის და მატარებლის ბილეთებების ღირებულების ანაზღაურება, რაზედაც მიმწოდებლისა და შემსყიდველს შორის შედგება შესაბამის მიღება-ჩაბარების აქტი, საამისოდ უფლებამოსილი წარმომადგენლების ხელისმოწერებით.

5.2 ხელშეკრულებით გათვალისწინებული მიღება-ჩაბარების აქტების გაფორმებაზე პასუხისმგებელ პირს წარმოადგენს ა(ა)იპ „საქართველოს საზოგადოებრივ საქმეთა ინსტიტუტის“ რეგიონალური განვითარების კოორდინატორი ქეთევან რუხაძე.

**6 ანგარიშსწორების ფორმა, გრაფიკი (ვადები) და ადგილი**

6.1 ანგარიშსწორების ვადად განისაზღვრება 5.1 ქვეპუნქტით განსაზღვრული, მიღება-ჩაბარების აქტის გაფორმებიდან არაუმეტეს 5 (ხუთი) სამუშაო დღე.

 **7. მხარეთა უფლება-მოვალეობანი**

7.1 მიმწოდებელი ვალდებულია:

ა) უზრუნველყოს წინამდებარე ხელშეკრულებით გათვალისწინებული შესყიდვის ობიექტის მიწოდება ხელშეკრულებით გათვალისწინებული პირობების შესაბამისად;

ბ) განიხილოს შემსყიდველის პრეტენზიები და მიაწოდოს მოტივირებული პასუხი ყველა საკითხზე;

გ) ხელშეკრულებასთან დაკავშირებული ნებისმიერი ინფორმაციის მიწოდება აწარმოოს წერილობით;

7.2 შემსყიდველი ვალდებულია:

ა)აუნაზღაუროს მიმწოდებელს შესყიდვის ობიექტის საერთო ღირებულება ხელშეკრულების პირობებში ასახულ ვადებში და ფორმით.

ბ) განახორციელოს ამ ხელშეკრულებით მასზე დაკისრებული სხვა ვალდებულებები.

**8. მხარეთა პასუხისმგებლობა ხელშეკრულების დარღვევისას**

8.1 მხარეების მიერ ხელშეკრულებით ნაკისრი ვალდებულების შეუსრულებლობა გამოიწვევს პასუხისმგებლობას მოქმედი კანონმდებლობის შესაბამისად.

8.2 თუ ხელშეკრულების რომელიმე მხარე დაარღვევს წინამდებარე ხელშეკრულებიდან გამომდინარე ვალდებულებას, მაშინ ხელშეკრულების მეორე მხარეს შეუძლია მოითხოვოს ხელშეკრულების მოშლა ვალდებულების შესრულებისათვის მის მიერ დამატებით განსაზღვრული ვადის უშედეგოდ გასვლის შემდეგ (დამატებითი ვადის განსაზღვრისათვის გამოიყენება წერილობითი ფორმა). თუ ვალდებულების ხასიათიდან გამომდინარე შეუძლებელია გამოყენებულ იქნას დამატებითი ვადა, მაშინ დამატებითი ვადის განსაზღვრას უთანაბრდება გაფრთხილება.

8.3 ხელშეკრულების მოშლისას, მხარეს შეუძლია მოითხოვოს ზიანის ანაზღაურება, რომელიც მას მიადგა მეორე მხარის მიერ ხელშეკრულებით ნაკისრი ვალდებულების შეუსრულებლობით.

8.4 ხელშეკრულების მოშლასა და ზიანის ანაზღაურებასთან დაკავშირებით გამოიყენება საქართველოს სამოქალაქო კოდექსი.

8.5 ხელშეკრულებით გათვალისწინებული ვალდებულების შეუსრულებლობის ან ვალდებულების შესრულების ვადების დარღვევის შემთხვევაში, დამრღვევ მხარეს დაეკისრება პირგასამტეხლოს გადახდა ყოველ ვადაგადაცილებულ დღეზე ხელშეკრულების საერთო ღირებულების 0,1%-ის ოდენობით.

8.6 იმ შემთხვევაში, თუ შემსყიდველზე დაკისრებული პირგასამტეხლოს ჯამური თანხა გადააჭარბებს ხელშეკრულების ღირებულების 10 (ათი) პროცენტს, დამკვეთი იტოვებს უფლებას შეწყვიტოს ხელშეკრულება და მოსთხოვოს შემსყიდველს ხელშეკრულების შეწყვეტამდე გადასახდელი პირგასამტეხლოს ანაზღაურება.

8.7 პირგასამტეხლოს გადახდა არ ათავისუფლებს მხარეებს ძირითადი ვალდებულე-ბების შესრულებისაგან.

**9. ხელშეკრულების მოქმედების ვადა**

9.1 ხელშეკრულება ძალაშია მხარეთა მიერ ნაკისრი ვალდებულებების სრულად შესრულებამდე.

**10. ხელშეკრულების პირობების გადასინჯვის შესაძლებლობა**

10.1 ნებისმიერი ცვლილების შეტანა წინამდებარე ხელშეკრულებაში შესაძლებელია მხოლოდ მხარეთა შეთანხმებით, რომელიც უნდა იყოს წერილობითი ფორმით და დამოწმებული მხარეების მიერ.

**11. ფორს-მაჟორი**

11.1 მხარეები არ არიან პასუხისმგებელნი თავიანთი ვალდებულებების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია ისეთი გარემოებებით, როგორიცაა წყალდიდობა, ხანძარი, მიწისძვრა და სხვა სტიქიური მოვლენები, აგრეთვე ომები და საომარი მოქმედებები, თუ ისინი უშუალო ზემოქმედებას ახდენენ ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

11.2 მხარე, რომელსაც შეექმნა ფორს-მაჟორული გარემოება, ვალდებულია დაუყოვნებლივ აცნობებს ამის შესახებ მეორე მხარეს.

**12. დავები და მათი გადაწყვეტის წესი**

12.1 ხელშეკრულების შესრულებისას მხარეთა შორის წამოჭრილი დავები ან აზრთა სხვადასხვაობა შესაძლებელია გადაწყვეტილ იქნას ორივე მხარის ერთობლივი მოლაპარაკების საფუძველზე.

12.2 შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

**13. ხელშეკრულების შეწყვეტა**

13.1. თითოეული მხარე უფლებამოსილია შეწყვიტოს წინამდებარე ხელშეკრულების მოქმედება თუ მეორე მხარე ვერ უზრუნველყოფს თავისი ვალდებულებების შესრულებას ან მოქმედი კანონმდებლობით დადგენილ სხვა შემთხვევებში. აღნიშნულის თაობაზე მეორე მხარეს უნდა ეცნობოს წერილობით 5 (ხუთი) დღით ადრე.

13.2. ხელშეკრულების ცალკეული პირობების მოქმედების შეწყვეტა არ ათავისუფლებს რომელიმე მხარეს დანარჩენი ვალდებულებების შესრულებისაგან.

13.3. ხელშეკრულება აგრეთვე შეიძლება შეწყდეს მხარეთა წერილობითი შეთანხმების საფუძველზე.

13.4 შემსყიდველი უფლებამოსილია ცალმხრივად მოშალოს ხელშეკრულება თუ:

ა) მიმწოდებელი არ ასრულებს ან არაჯეროვნად ასრულებს ხელშეკრულებით ნაკისრ ვალდებულებებს, მას შემდეგ რაც შემსყიდველის მიერ განესაზღვრება გონივრული პერიოდი გამოსასწორებლად;

ბ) შემსყიდველისათვის ცნობილი გახდა, რომ მიმწოდებელი ვერ უზრუნველყოფს ხელშეკრულებით ნაკისრი ვალდებულებების შესრულებას, მას შემდეგ რაც შემსყიდველის მიერ განესაზღვრება გონივრული პერიოდი გამოსასწორებლად;

გ) მიმწოდებელი გაკოტრდა;

დ) საქართველოს კანონმდებლობით გათვალისწინებულ სხვა შემთხვევებში.

13.5 თუ მიმწოდებელი ვერ ასრულებს ნაკისრ ვალდებულებებს, შემსყიდველს უფლება აქვს ცალმხრივად მოშალოს ხელშეკრულება და მოითხოვოს ხელშეკრულებით გათვალისწინებული ვალდებულებების შეუსრულებლობით გამოწვეული ზიანის ანაზღაურება საქართველოს კანონმდებლობის შესაბამისად;

13.6 ხელშეკრულება შედგენილია ორი თანაბარ იურიდიულ ძალის მქონე იდენტურ ეგზემლიარად, რომელთანაც ერთი ეგზემპლიარი ინახება „შემსყიდველთან“ ხოლო მეორე „მიმწოდებელთან.

**14. მხარეთა იურიდიული მისამართები და რეკვიზიტები**

**შემსყიდველი: მიმწოდებელი:**